b'\n_START_ARTICLE_\nRimsko-nem\xc5\xa1ki kralj\n_START_PARAGRAPH_\nRimski kralj ali rimsko-nem\xc5\xa1ki kralj je eden od nazivov za vladarja Svetega rimskega cesarstva._NEWLINE_Naziv rimski kralj se uporablja od 11. stoletja za vladarja Svetega rimskega cesarja, ki so ga izvolili volilni knezi, ni pa \xc5\xa1e bil v Rimu kronan za cesarja. Kasneje so naziv uporabljali tudi za cesarjevega naslednika, ki so ga pogosto izvolili, ko je cesar \xc5\xa1e \xc5\xbeivel. Da pa bi se izognili zamenjavi s kraljem v anti\xc4\x8dnem Rimu, se predvsem v nem\xc5\xa1ki literaturi pogosto uporablja natan\xc4\x8dnej\xc5\xa1i naziv rimsko-nem\xc5\xa1ki kralj.'